সহজ হ’ল তেজু-গুৱাহাটীৰ যাতায়াত ব্যৱস্থা, ডেৰ ঘন্টাতে উপস্থিত হ’ব পাৰিব অৰুণাচলৰ তেজুত

বিমানযাত্ৰীৰ লগতে অসম-অৰুণাচলৰ তেজুবাসীৰ বাবে এক সুখবৰ । পুনৰ জীৱিত ৰূপ ল’ব তেজু বিমানবন্দৰে । ইতিমধ্যে সফল হৈছে তেজু বিমানবন্দৰৰ পৰীক্ষণ প্ৰক্ৰিয়া ।

তেজুৰ পৰা মাত্ৰ ১ঘন্টাৰ আশে-পাশে আপুনি আহি পাব গুৱাহাটী । ১৫ আগষ্টত FlyBigনামৰ বিমান সংস্থাটোৱে গুৱাহাটীৰ পৰা তেজুলৈ বিমান পৰীক্ষণ সফলভাৱে সমাপ্তি কৰে । এই পৰীক্ষণৰ পিছতে এতিয়া সম্পূৰ্ণভাৱে সাজু হৈ উঠিছে তেজু বিমানবন্দৰ ।

১৯ আগষ্টত মুকলি কৰা হ’ব তেজু বিমানবন্দৰটো । ১৯আগষ্টৰ পৰাই পৰাই আৰম্ভ হ’ব যাত্ৰীবাহী বিমানৰ চলাচল । সপ্তাহত ৪দিনকৈ চলিব FlyBigৰ বিমান ।

ৰাতিপুৱা ৮ বাজি ২৫ মিনিটত তেজুলৈ উৰা মাৰিব বিমান। তাৰপিছত ৯ বাজি ৩০ মিনিটত পুনৰ তেজু পাবগৈ বিমানখন । একদৰে ৯ বাজি ৫৫ মিনিটত তেজুৰ পৰা বিমানখন উৰাৰ পিছত ১১ বাজি ১৫ মিনিটত গুৱাহাটী পাব বিমানখন ।

এই বিমানবন্দৰটো আৰম্ভ হোৱাৰ ফলত তেজুৰ যাত্ৰীসকলৰ যথেষ্ট সুবিধা লাভ কৰিব, সেয়া লাগিলে স্বাস্থ্যৰ ক্ষেত্ৰতে হওক অথবা অৰ্থনৈতিক ক্ষেত্ৰতে নহওক কিয়। আনহাতে, পৰ্যটকসকলৰ বাবেও তেজুলৈ ভ্ৰমণ কৰাটো অতি সহজ হৈ পৰিব।